CELEX: 32015R1408
Language: sk
Date: 2015-08-19 00:00:00
Title: Vykonávacie nariadenie Komisie (EÚ) 2015/1408 z 19. augusta 2015 o povolení DL-metionyl-DL-metionínu ako kŕmnej doplnkovej látky pre ryby a kôrovce (Text s významom pre EHP)

20.8.2015   
            
            
               SK
            
            
               Úradný vestník Európskej únie
            
            
               L 219/3
            
         VYKONÁVACIE NARIADENIE KOMISIE (EÚ) 2015/1408
   z 19. augusta 2015
   o povolení DL-metionyl-DL-metionínu ako kŕmnej doplnkovej látky pre ryby a kôrovce
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie DL-metionyl-DL-metionínu ako kŕmnej doplnkovej látky. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia DL-metionyl-DL-metionínu ako kŕmnej doplnkovej látky pre všetky druhy vodných živočíchov, ktorá sa má zaradiť do kategórie doplnkových látok „výživné doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel v stanovisku z 27. januára 2015 (2) k záveru, že DL-metionyl-DL-metionín nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že sa môže považovať za efektívny zdroj aminokyseliny L-metionín pre druhy rýb a kôrovcov. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia DL-metionyl-DL-metionínu vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. augusta 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2015); 13(2):4012.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s obsahom vlhkosti 12 %
               
            
                  
                     Kategória výživných doplnkových látok. Funkčná skupina: aminokyseliny, ich soli a analógy.
                  
               
            
                  3c306
               
               
                  —
               
               
                  DL-metionyl-DL-metionín
               
               
                  
                     Zloženie doplnkovej látky
                  
                  Kryštalický prášok z chemickej syntézy s obsahom najmenej 93 % DL-metionyl-DL-metionínu, najviac 3 % DL-metionínu a najviac 3 % síranu sodného (na báze sušiny)
                  
                     Charakteristika účinnej látky
                  
                  DL-metionyl-DL-metionín, kyselina 2-[(2-amino-4-(metylsulfanyl)butanoyl)amino]-4-(metylsulfanyl)maslová
                  Chemický vzorec: C10H20N2O3S2
                  
                  Číslo CAS: 52715-93-2
                  
                     Analytická metóda
                      (1)
                  
                  Na účely kvantifikácie DL-metionyl-DL-metionínu v kŕmnej doplnkovej látke: vysokoúčinná kvapalinová chromatografia s reverznou fázou spojená s fotometrickou detekciou pri 205 nm (RP-HPLC-UV).
                  Na účely kvantifikácie DL-metionyl-DL-metionínu v premixoch, kŕmnych zmesiach a kŕmnych surovinách: ionexová chromatografia spojená s pokolónovou derivatizáciou a fotometrickou detekciou pri 570 nm (IEC-UV).
               
               
                  ryby a kôrovce
               
               
                  —
               
               
                   
               
               
                   
               
               
                  Na označení je potrebné uviesť obsah vlhkosti.
               
               
                  9. septembra 2025
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória: https://ec.europa.eu/jrc/en/eurl/feed-additives/evaluation-reports.